**A Polgármester 2022. évi szabadság-ütemezésének jóváhagyása**

Tisztelt Képviselő-testület!

A közszolgálati tisztviselőkről szóló 2011. évi CXCIX. Törvény (továbbiakban Kttv.) 225/C § (1) bekezdése szerint a főállású polgármester évi huszonöt munkanap alapszabadságra és tizennégy munkanap pótszabadságra jogosult, így Varga Mihály polgármester 2022. évben 39 munkanap szabadságra jogosult.

A Kttv. 225/C. § (2) bekezdés szerint a képviselő-testület minden év február 28-ig hagyja jóvá a polgármester szabadságának ütemezését. A szabadságot az ütemezésben foglaltak szerint kell kiadni, valamint igénybe venni. A polgármester a szabadság igénybevételéről a képviselő-testületet a következő ülésen tájékoztatja. A polgármester a szabadságot az ütemezéstől eltérően csak előre nem látható, rendkívüli esetben, vagy az igénybevételt megelőzően legkésőbb tizenöt nappal megtett előzetes bejelentést követően veheti igénybe.

Jelen előterjesztés mellékleteként csatolásra került Varga Mihály polgármester szabadság-ütemezése. Kérem a Tisztelt Képviselő-testületet, hogy az ütemtervet elfogadni szíveskedjenek!

Litér, 2022. január 11.

 Bencze Éva

 jegyző

Határozati javaslat

***Litér Község Önkormányzata Képviselő-testületének***

***……../2022.(I.27.) LKt. határozata***

Litér Község Önkormányzata Képviselő-testülete megtárgyalta, és az előterjesztés szerint elfogadta Varga Mihály polgármester 2022. évre vonatkozó szabadságolási ütemtervét.

Felelős: Bencze Éva jegyző

Határidő: azonnal